CELEX: 62014CN0367
Language: el
Date: 2014-07-25 00:00:00
Title: Υπόθεση C-367/14: Προσφυγή της 25ης Ιουλίου 2014 — Ευρωπαϊκή Επιτροπή κατά Ιταλικής Δημοκρατίας

10.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 395/21
            
         
      Προσφυγή της 25ης Ιουλίου 2014 — Ευρωπαϊκή Επιτροπή κατά Ιταλικής Δημοκρατίας
      (Υπόθεση C-367/14)
      (2014/C 395/27)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: G. Conte, D. Grespan και B. Stromsky)
      
         Καθής: Ιταλική Δημοκρατία
      
         Αιτήματα της προσφεύγουσας
      
      Η Επιτροπή ζητεί από το Δικαστήριο:
      
                  —
               
               
                  να κρίνει ότι η Ιταλική Δημοκρατία, μη έχοντας λάβει όλα τα αναγκαία μέτρα για να συμμορφωθεί προς την απόφαση του Δικαστηρίου της 6ης Οκτωβρίου 2011 στην υπόθεση C-302/09, όσον αφορά την ανάκτηση εκ μέρους των δικαιούχων των ενισχύσεων που κρίθηκαν παράνομες και ασύμβατες προς την κοινή αγορά σύμφωνα με την απόφαση της Επιτροπής, της 25ης Νοεμβρίου 1999, σχετικά με τα μέτρα ενίσχυσης σε επιχειρήσεις της Βενετίας και της Chioggia (1), παρέβη τις υποχρεώσεις που υπέχει από την απόφαση αυτή και από το άρθρο 260 ΣΛΕΕ·
               
            
                  —
               
               
                  να υποχρεώσει την Ιταλική Δημοκρατία να καταβάλει στην Επιτροπή ένα κατ’ αποκοπή ποσό του οποίου το ύψος αποτελεί το γινόμενο του πολλαπλασιασμού ενός ημερήσιου ποσού ίσου προς 24 578,4 ευρώ επί τον αριθμό των ημερών συνεχίσεως της παραβάσεως από την ημέρα εκδόσεως της αποφάσεως στην υπόθεση C-302/09 μέχρι την ημερομηνία εκδόσεως της αποφάσεως στην παρούσα υπόθεση·
               
            
                  —
               
               
                  να υποχρεώσει την Ιταλική Δημοκρατία να καταβάλει στην Επιτροπή χρηματική ποινή σε εξαμηνιαία βάση, η οποία θα καθοριστεί από την Επιτροπή από το εξάμηνο που θα ακολουθήσει την απόφαση στην παρούσα υπόθεση, με πολλαπλασιασμό της ημερήσιας χρηματικής ποινής ύψους 187 264 ευρώ ανά ημέρα επί 182,5 και επί το ποσοστό των ενισχύσεων που μένει ακόμα να ανακτηθούν κατά το χρονικό σημείο της εκδόσεως της αποφάσεως του Δικαστηρίου στην παρούσα υπόθεση·
               
            
                  —
               
               
                  να καταδικάσει την Ιταλική Δημοκρατία στα δικαστικά έξοδα.
               
            
         Λόγοι και κύρια επιχειρήματα
      
      Η Ιταλική Δημοκρατία δεν έχει λάβει όλα τα μέτρα που είναι αναγκαία για να ανακτήσει τις ενισχύσεις που κρίθηκαν παράνομες με την απόφαση, όπως το επιβάλλει η δικαστική απόφαση που εκδόθηκε στην υπόθεση C-302/09, καθόσον, 3 περίπου έτη μετά τη δικαστική αναγνωριστική απόφαση, πρέπει ακόμη να ανακτηθούν (τουλάχιστον) 33 032 000 ευρώ από 99 δικαιούχους, ήτοι περίπου το 70 % του προς ανάκτηση ποσού.
      Συγκεκριμένα, παρά τη θέσπιση, μετά τη δικαστική αναγνωριστική απόφαση, πρόσθετων κανονιστικών μέτρων, ένα μεγάλο μέρος των ενισχύσεων πρέπει ακόμη να ανακτηθεί και καμία σημαντική πρόοδος δεν έχει σημειωθεί συναφώς.
      Κατά συνέπεια, πρέπει να αναγνωρισθεί ότι η Ιταλική Δημοκρατία δεν προέβη στην εκτέλεση της δικαστικής αποφάσεως με την οποία αναγνωρίστηκε η παράβαση.
      
         (1)  Απόφαση της Επιτροπής, της 25ης Νοεμβρίου 1999, σχετικά με τα μέτρα ενίσχυσης σε επιχειρήσεις της Βενετίας και της Chioggia που προβλέπονται από το νόμο αριθ. 30/1997 και το νόμο αριθ. 206/1995, περί απαλλαγών ή μειώσεων των κοινωνικών εισφορών [κοινοποιηθείσα υπό τον αριθμό Ε(1999) 4268] (ΕΕ L 150, σ. 50).